नववर्ष पर सुग्गाबांध जाने के लिए उत्साहित हैं सैलानी
जैसे-जैसे नववर्ष नजदीक रहा है, वैसे-वैसे बरवाडीह प्रखंड में स्थित बेतला पार्क, कमलदह झील, पलामू किला, गारू के भेडिय़ा आश्रयणी आदि पर्यटन स्थलों पर सैलानियों का आगमन बढ़ गया है। क्रिसमस यानी बड़ा दिन (25 दिसंबर) के दिन बेतला पार्क में काफी भीड़ देखी गई। बेतला पार्क में जाने के लिए कई लोगों ने प्राइवेट वाहन बुक कर पार्क का भ्रमण किया तो कई लोगों ने हाथी की सवारी भी की।
वहीं, गारू प्रखंड मुख्यालय से 23 किलोमीटर और बारेसांढ़ थाना से पांच किलोमीटर की दूरी पर स्थित सुग्गाबांध नया साल में सैलानियों के लिए सबसे सुंदर और आकर्षक पर्यटन स्थलों में से एक है, जो चाराें आेर पहाड़ों से घिरे रहने के बाद भी अपनी कलकल बहती हुई धाराआें से यहां नववर्ष पर आनेवाले सैलानियों का मन मोह लेती है। ऐसे तो यहां वर्षभर पिकनिक मनाने के लिए कोलकाता, बिहार, छत्तीसगढ़, झारखंड समेत कई जगहों से लोग आते हैं, लेकिन नवंबर माह से लेकर मकर संक्रांति तक इस स्थल का सबसे भरपूर आनंद मिलता है।
जानकारी के अनुसार झारखंड के सबसे पहले राज्यपाल प्रभात कुमार सुग्गाबांध घूमने आए थे और इसे पर्यटन स्थल के रूप में विकसित करने की बात कही थी।
क्यों पड़ा नाम सुग्गाबांध
गांवके बुजुर्ग जानकाराें का कहना है कि सुग्गाबांध वास्तव में एक बड़ा बांध था, जिसके ऊपर सुग्गा (तोता) का झुंड अपना घोसला बनाकर रहता था। उस घोसले में तोता के बच्चे रहते थे। जब बरसात में बांध का पानी भर गया तो तोता अपने घोसला और बच्चा को बचाने के लिए अपनी चोंच से बांध को खोदकर तोड़ डाला और अपना घर-परिवार को बचा लिया। उसी समय सें इस स्थल का नाम सुग्गाबांध पड़ गया।
बरवाडीह के सुग्गाबांध में पिकनिक मनाती युवतियां।
नववर्ष में सैलानियों का इंतजार करता सुग्गाबांध।
hin_Deva hin_Deva hin_Deva hin_Deva hin_Deva hin_Deva bho_Deva hin_Deva